Saudiya Arabistoni havo hujumidan mudofaa kuchlari Ar-Riyod uzra ikkita ballistik raketani tutib oldi. Bu haqda Reuters Saudiya davlat OAVga asosan xabar bermoqda. Xabarda aytilishicha, raketalar Yaman hududidan uchirilgan. Shaharda to‘rtta kuchli portlash ovozi eshitilgan. Ayni damda qurbonlar yoki jarohat olganlar haqida ma’lumot yo‘q. Yamanlik husiylarning ma’lum qilishicha, raketalar Saudiya poytaxtidagi «iqtisodiy obektlarga» qarata uchirilgan. Foto: Twitter /AlArabiya_Eng Agentlikning ta’kidlashicha, Yaman guruhi so‘nggi vaqtlarda qo‘shni podshohlik hududiga raketalarni tez-tez uchirmoqda.